**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՓԵՏՐՎԱՐԻ 10-Ի N 155-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **ՀՀ ֆինանսների նախարարություն** | 23.02.2023թ. |
| N 01/2-3/2652-2023 |
| «Հայաստանի Հանրապետության կառավարության 2022 թվականի փետրվարի 10-ի թիվ 155-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան: | **Ընդունվել է։** |
| **ՀՀ առողջապահության նախարարություն** | 15.02.2023թ. |
| N ԱԱ/09/3295-2023 |
| Համաձայն տեխնիկական կանոնակարգման մասին ՀՀ օրենքի 3-րդ հոդվածի 1-րդ մասի 1-ին կետի` օրենքը նպատակաուղղված է «մարդու առողջության և անվտանգության պահպանությանը, շրջակա միջավայրի, այդ թվում՝ բուսական և կենդանական աշխարհի պահպանությանը…»:  Նիկոտինը քիմիական նյութ է, որը համաձայն Եվրոմիության դասակարգման հանդիսանում է 2-րդ կատեգորիայի թունավոր նյութ՝ մաշկի հետ շփման, ներթափանցման և ներշնչման դեպքում կարող է առաջացնել սուր թունավորում՝ ընդհուպ մինչև մահ:  Եվրոմիության կողմից նիկոտին պարունակող հեղուկի կարգավորումը իրականացվում է համաձայն 2014 թվականի ապրիլի 3-ի Եվրոպական պառլամենտի և Խորհրդի 2014/40/EU դիրեկտիվի, որի համաձայն Նիկոտին պարունակող հեղուկի լիցքավորման տարայի ծավալը չի կարող գերազանցել 10 մլ, իսկ մեկանգամյա օգտագործման պարկուճի (քարթրիջի) ծավալը՝ 2 մլ:  Էլեկտրոնային ծխախոտի արտադրանքի ծավալի, նիկոտինի կոնցենտրացիայի և արտանետումների սահմանափակումները անհրաժեշտ են նիկոտին պարունակող հեղուկի հետ կապված ռիսկերից խուսափելու համար, ինչպիսիք են նիկոտինային հեղուկի սխալ օգտագործման կամ արտահոսքի դեպքում մաշկի վնասումը կամ թունավորումը: Սա կարող է ճակատագրական լինել, հատկապես երեխաների համար:  Հաշվի առնելով վերոգրյալը, սպառողների և նրանց շրջապատի պաշտպանությունը նիկոտին պարունակող հեղուկի հնարավոր վտանգավոր ազդեցությունից ապահովելու նպատակով համարում ենք անհրաժեշտ Նախագիծի 1-ին մասի 2-րդ կետը հանել: | **Ընդունվել է։** |
| **ՀՀ շրջակա միջավայրի նախարարություն** | 24.02.2023թ. |
| N 1/ԿԽ/2609-2023 |
| Շրջակա միջավայրի նախարարությունը հայտնում է, որ «Հայաստանի Հանրապետության կառավարության 2022 թվականի փետրվարի 10-ի N 155-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ դիտողություններ և առաջարկություններ չունի։ | **Ընդունվել է։** |
| **ՀՀ վարչապետի աշխատակազմի տեսչական մարմինների աշխատանքների համակարգման գրասենյակ** | 21.02.2023թ. |
| N 48/50.4/6007-2023 |
| «Տեխնիկական կանոնակարգման մասին» օրենքի 17-րդ հոդվածի 1-ին մասի համաձայն՝ տեխնիկական կանոնակարգերն ուժի մեջ են մտնում դրանց պաշտոնական հրապարակումից առնվազն 6 ամիս հետո, բացառությամբ անհետաձգելի տեխնիկական կանոնակարգերի:  Հարկ է նշել, որ ծխախոտային արտադրանքին ներկայացվող անվտանգության պահանջների նկատմամբ վերահսկողություն է իրականացնում ՀՀ շուկայի վերահսկողության տեսչական մարմինը ՀՀ կառավարության 2019 թվականի հունիսի 06-ի թիվ 730-Ն որոշմամբ հաստատված ստուգաթերթի հիման վրա, որը մշակվել է Հայաստանի Հանրապետության կառավարության 2022 թվականի փետրվարի 10-ի N 155-Ն որոշման հիման վրա:  Հաշվի առնելով վերոգրյալը և Նախագծի ընդունմամբ ստուգաթերթում փոփոխություններ կատարելու համար անհրաժեշտ ժամանակահատվածը՝ առաջարկում եմ Նախագծի 2-րդ կետը շարադրել հետևյալ խմբագրությամբ.  «2. Սույն որոշումն ուժի մեջ է մտնում պաշտոնական հրապարակման օրվան հաջորդող 180-երորդ օրը:»: | **Ընդունվել է։**   |  |  | | --- | --- | |  |  | |
| **ՀՀ արդարադատության նախարարություն** | 14.04.2023թ. |
| N /27.3/18578-2023 |
| 1. «Հայաստանի Հանրապետության կառավարության 2022 թվականի փետրվարի 10-ի N 155-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վավերապայմաններն անհրաժեշտ է համապատասխանեցնել «Նորմատիվ իրավական ակտերի մասին» օրենքի 11-րդ հոդվածի պահանջներին, մասնավորապես՝ նշել նաև ակտի ընդունման տարին: | **Ընդունվել է։** |
| 2. Նախագծի նախաբանում «34-րդ» բառից առաջ անհրաժեշտ է լրացնել «33-րդ հոդվածը և» բառերը՝ նկատի ունենալով այն հանգամանքը, որ նորմատիվ իրավական ակտում փոփոխություները և լրացումները կատարվում են «Նորմատիվ իրավական ակտերի մասին» օրենքի 33-րդ հոդվածի պահանջների համաձայն: | **Ընդունվել է։** |
| 3.Նախագծի 1-ին կետի 3-րդ ենթակետով նախատեսվում է Հայաստանի Հանրապետության կառավարության 2022 թվականի փետրվարի 10-ի N 155-Ն որոշման (այսուհետ՝ Որոշում) Հավելվածը լրացնել նոր՝ «Տեխնիկական կանոնակարգով սահմանված պահանջների կատարումն ապահովող ստանդարտների ցանկը» 13-րդ բաժնով, ինչը չի բխում Որոշման 2-րդ կետի պահանջներից, համաձայն որոնց՝ Հայաստանի Հանրապետության էկոնոմիկայի նախարարին է հանձնարարվում է սույն որոշման պաշտոնական հրապարակումից հետո 1 շաբաթյա ժամկետում ապահովել սույն որոշման 1-ին կետով հաստատված տեխնիկական կանոնակարգի կիրարկումն ապահովող ստանդարտների ցանկի հրապարակումը: Ուստի նկատի ունենալով վերոգրյալ կարգավորումը՝ Նախագծի 1-ին կետի 3-րդ ենթակետով նախատեսվող լրացումը խնդրահարույց է: | **Ընդունվել է։** |